Cimdaa Kompiyuuteraa

Yeroo ammaa biyyoota addunyaa kanarraa gara mandara tokkootti kan fidaa jiru sadarkaa guddina teekinoloojiiti. Addunyaa tokkoomte kana keessatti immoo namoonni faayidaa garaa garaa argachuuf jecha fedhaanis ta’e dirqamaan keessatti qooda fudhatu. Guddachuu teekinoloojiif sababni tokko immoo bifa salphaa ta’een namoonni yaada wal jijjiiruu danda’uu isaaniiti. Kanaafis haalli mijataan inni bu’uuraa kompiitara ykn moobaayila fayyadamanii bakka garaa garaa taa’anii yaadaafi daataa ykn faayila barbaadan wal jijjiiruudha. Yommuu kompiitarri lamaafi isaa ol bakka adda addaa taa’anii ykn biyya garaa garaa jiraatanii daataa waliif qoodan ykn ergaa waliif hiran (sharing resources) Cimdaa jenna.

Kanneen armaan gadii kunniin fakkeenyota neetworkiiti;

 minjaala'aa/desktop
 Koyaa/laptop
 Kaadima/Server
 Harkanee/Mobile
 biliqii/switch
 irra-deebi'aa/repeater
 Wiirtuu/hub
 Taabileetii/tablet
 Riqicha/bridge
 Duuffisaa/router, fkkf

Hojiin bu’uuraa cimdaa hujeffannoo tokkoon (single platform) kompiitaroonni ykn moobaayiloonni hedduun akka agargoo ykn meeshaalee dabalataa akka maxxansaa waliif qoodaniifi fayyadamanidha. Fakkeenyaaf, waajjiroota kompiitaroonni muraasni jiranitti maxxansaa tokko ykn lama qofa waliin fayyadamuuf cimdaan jiraachuu qaba. Baankiis akka fakkeenyaatti fudhachuu dandeenya.

Kanaafuu, neetworkiin jiraannaan;

 Agargoo waliif qooduu dandeenya
 Emeelii fayyadamuu dandeenya
 Ergaa waliif erguu dandeenya
 Meeshaalee akka maxxansaa(printer), kaastuu(scanner), gaaddlddee(photocopy) waliin qooddachuu dandeenya
 Moosaajiifi sirna dalagaa (opereetiing siistemii) fayyadamuu dandeenya
 Sagaleefi fuulaa fuulatti wal ilaalaa taphachuu dandeenya
 Mana keenya teenyee biizinasii feene adeemsisuu dandeenya.

Category:Kedeedaa(computer)
Category:Kompitara